PORT สดใส
ด้วยปริมาณการนำเข้าและส่งออกที่ขยายตัวอย่างต่อเนื่องจะส่งผลบวกต่อ PORT มีการบริการธุรกิจดังนี้ 1.ให้บริการท่าเทียบเรือเชิงพาณิชย์ครบวงจร 2.ให้บริการขนส่งตู้คอนเทนเนอร์ทางบก 3.ให้บริการพื้นที่จัดเก็บตู้คอนเทนเนอร์และคลังสินค้า 4.การให้บริการที่เกี่ยวเนื่องอื่น ๆ
21 ก.ย. 2561

คุณค่าบริษัท
ด้วยปริมาณการนำเข้าและส่งออกที่ขยายตัวอย่างต่อเนื่องจะส่งผลบวกต่อ บริษัท สหไทย เทอร์มินอล จำกัด (มหาชน) หรือ PORT มีการบริการธุรกิจดังนี้ 1.ให้บริการท่าเทียบเรือเชิงพาณิชย์ครบวงจร 2.ให้บริการขนส่งตู้คอนเทนเนอร์ทางบก 3.ให้บริการพื้นที่จัดเก็บตู้คอนเทนเนอร์และคลังสินค้า 4.การให้บริการที่เกี่ยวเนื่องอื่น ๆ
อีกทั้งในช่วงที่ผ่านมาบริษัทย่อย คือ บริษัท บางกอก บาร์จ เทอร์มินอล จำกัด (BBT) ได้ลงนามร่วมกับสายการเดินเรือ Ocean network express (ONE line) ซึ่งเป็นสายการเดินเรือใหม่ระดับโลก ทำให้ผลประกอบการเติบโตอย่างต่อเนื่อง และในช่วงเดือนมิถุนายนที่ผ่านมา BBT เริ่มมีกำไรแล้ว
และสามารถทำให้ผลการดำเนินงานไตรมาส 2 สิ้นสุดวันที่ 30 มิถุนายน 2561 บริษัทมีรายได้จากการขายและบริการขยับขึ้นมาอยู่ที่ 368.67 ล้านบาท จากงวดเดียวกันของปีก่อน 305.73 ล้านบาท ส่งผลให้บริษัทมีกำไรขยับขึ้นมาอยู่ที่ 25.98 ล้านบาท หรือ 0.06 บาทต่อหุ้น จากงวดเดียวกันของปีก่อน 6.40 ล้านบาท หรือ 0.02 บาทต่อหุ้น
ขณะเดียวกันทำให้ผลการดำเนินงานงวดหกเดือน สิ้นสุดวันที่ 30 มิถุนายน 2561 บริษัทมีรายได้จากการบริการขยับขึ้นมาอยู่ที่ 743.34 ล้านบาท จากงวดเดียวกันของปีก่อน 642.30 ล้านบาท ส่งผลให้บริษัทมีกำไรขยับขึ้นมาอยู่ที่ 61.57 ล้านบาท หรือ 0.13 บาทต่อหุ้น จากงวดเดียวกันของปีก่อน 21.48 ล้านบาท หรือ 0.06 บาทต่อหุ้น สะท้อนให้เห็นว่าบริษัทมีการเติบโตที่ดี
ดังนั้นแนวโน้มไตรมาส 3 และ 4 ยังคงสดใสต่อเนื่อง จากปริมาณการขนส่ง (Volume) ที่คาดจะเร่งตัวขึ้นอีกเมื่อเข้าสู่ฤดูการขนส่งสินค้านำเข้าและส่งออกของไทย (ตัวเลขส่งออกเดือน ก.ค.แข็งแกร่งเพิ่มขึ้น 8.2% จากงวดเดียวกันของปีก่อน และการที่ MOL ผู้ร่วมลงทุนในท่าเรือ BBT, K line และ NYK ได้ร่วมทุนทางการค้าเป็นสายเดินเรือ ONE นั่นจึงทำให้ Volume จากสายเดินเรืออีก 2 แห่ง จึงทยอยมาใช้บริการ PORT อย่างต่อเนื่อง
ยิ่งไปกว่านั้นการที่ PORT เป็นธุรกิจที่มีต้นทุนคงที่ในสัดส่วนสูง High Operating Leverage ดังนั้น อัตรากำไรขั้นต้นจึงมีแนวโน้มเร่งขึ้นเมื่อ Volume เพิ่ม โดยครึ่งแรกปี 2561 พบว่าทำได้สูงถึง 26% เทียบกับจุดที่เคยดีที่สุดในปี 2559 ที่ 21.8% เนื่องจาก Volume ยกตู้สินค้าที่เพิ่มถึง 50% จากงวดเดียวกันของปีก่อน
อีกทั้งในปัจจุบันอัตราการใช้บริการอยู่ที่ 70% โดยเฉลี่ย ขณะที่การขยายพื้นที่บำรุงรักษาตู้ไปยังพื้นที่ภายนอกท่าใหม่ 37 ไร่ จะทำให้พื้นที่บนท่าเรือสหไทยเพิ่มขึ้นโดยอัตโนมัติ 15 ไร่ ส่งผลให้กำลังการให้บริการจะเพิ่มราว 15% หรือเป็นราว 4.8 แสนตู้ต่อปี อีกทั้งการลงทุนซื้อเครนใหม่อีก 2 ตัว เป็น 4 ตัว (บริการ 3 สำรอง 1) ยังช่วยปิดความเสี่ยงต่อกรณีเครนชำรุดได้ดีเยี่ยมอีกด้วย
ที่สำคัญทางนักวิเคราะห์ บล.เมย์แบงก์ กิมเอ็ง คงคำแนะนำ “ซื้อเก็งกำไร” ราคาเหมาะสม 7.60 บาท
…
ผู้ถือหุ้นรายใหญ่
รายชื่อกรรมการ